นายดาบตำรวจ**วิเชียร กลั่นประเสริฐ** พนักงานตำรวจไทย เกิดเมื่อวันที่ 31 กรกฎาคม พ.ศ. 2508 เสียชีวิตจากเหตุชนแล้วหนีในกรุงเทพมหานคร วันที่ 3 กันยายน 2555 เวลา 05.30 น. ขณะอายุ 47 ปี ผู้ต้องหาคือ **วรยุทธ อยู่วิทยา** หลานชายของมหาเศรษฐีเฉลียว อยู่วิทยา ผู้ร่วมก่อตั้งเรดบูล

วรยุทธถูกตั้งข้อหาขับรถเร็ว หลบหนีจากที่เกิดเหตุ และขับรถโดยประมาทเป็นเหตุให้ผู้อื่นถึงแก่ความตาย แต่ไม่เคยถูกตำรวจจับ อายุความของข้อหาขับรถเร็วหมดอายุไปแล้วในเดือนกันยายน 2556 และข้อหาหนีจากที่เกิดเหตุหมดอายุไปแล้วในเดือนกันยายน 2560

คดีนี้ถูกมองว่าเป็นตัวอย่างของการที่ผู้มั่งมีในสังคมไทยสามารถพ้นจากกระบวนการยุติธรรมทางอาญาได้

การชนแล้วหนีในปี 2555
---------------------

วิเชียร นายดาบตำรวจชาวไทย กำลังขี่รถจักรยานยนต์ตอนที่เขาถูกชนรถเฟอร์รารีซึ่งขับมาด้วยความเร็วชนและลากร่างของเขาไปตามถนนเป็นระยะทางกว่า 100 เมตร ก่อนรถคันนั้นหลบหนีจากที่เกิดเหตุ ภายหลังพบว่าวรยุทธ์ อยู่วิทยา หลานชายของ เฉลียว อยู่วิทยา ผู้ร่วมก่อตั้งเรดบูล เป็นผู้ขับรถคันดังกล่าว ทนายความของวรยุทธอ้างภายหลังว่าระดับแอลกอฮอลที่สูงในเลือดของวรยุทธเกิดจากการดื่มในบ้านเนื่องจากความเครียดหลังเกิดอุบัติเหตุและเขาหนีจากที่เกิดเหตุเพื่อแจ้งข่าวแก่ครอบครัวให้ทราบเรื่อง

เบื้องต้นวรยุทธอ้างว่า สุเวช หอมอุบล ผู้ช่วยและคนขับรถของตน เป็นคนขับขณะเกิดเหตุ แต่ต่อมายอมรับว่าขับรถคันดังกล่าวเอง ต่อมาผู้ช่วยของเขาถูกตั้งข้อหาให้การเท็จต่อตำรวจ และพันตำรวจตรี พรรณพล นามเมือง พนักงานสอบสวน ถูกกล่าวหาว่าส่งเสริมให้สุเวชแสร้งเป็นคนขับ

เหตุการณ์ภายหลัง
----------------

ดาบตำรวจเอกวิเชียร กลั่นประเสริฐ ได้รับพระราชทานยศเป็นร้อยตำรวจเอกและพระราชทานเพลิงศพในวันที่ 7 กันยายน 2555

จนถึงเดือนเมษายน 2560 วรยุทธยังไม่ถูกฟ้องคดี ทนายความเขาเลื่อนหมายเรียกของอัยการสูงสุดหลายครั้ง โดยอ้างความเจ็บป่วย ธุรกิจต่างประเทศและการปฏิบัติอย่างไม่เป็นธรรม และอายุความของหลายข้อหาได้หมดลงไปแล้ว

เมื่อวันที่ 28 เมษายน 2560 ศาลอาญาอนุมัติหมายจับวรยุทธ แต่เขาหลบหนีไปประเทศสิงคโปร์แล้ว ตำรวจสากลยืนยันว่าวรยุทธออกจากสิงคโปร์ในวันที่ 27 เมษายน ตำรวจไทยขอให้ยกเลิกหนังสือเดินทางไทย และมีการยกเลิกในต้นเดือนพฤษภาคม 2560

วันที่ 28 สิงหาคม 2560 ตำรวจสากลออกหนังสือบอกกล่าวสำหรับจับกุมวรยุทธ ตามคำขอของตำรวจไทย

วันที่ 24 กรกฎาคม 2563 สำนักข่าว CNN นำเสนอข่าวว่าตำรวจไทยยกฟ้องนายวรยุทธทุกข้อกล่าวหา โดยที่สำนักข่าวในประเทศไทยไม่ได้นำเสนอมาก่อน ข่าวดังกล่าวทำให้เกิดความไม่พอใจและเสียงวิจารณ์จากสาธารณะ และมีขบวนการคว่ำบาตรผลิตภัณฑ์เรดบูล รวมทั้งมีแฮชแท็ก #บอสอยู่วิทยา ติดอันดับในทวิตเตอร์ จนสื่อมวลชนไทยเริ่มนำเสนอข่าวนี้

ตำรวจไทยยืนยันว่าได้ยกเลิกข้อหาทั้งหมดตามคำสั่งของอัยการสูงสุด แต่บอกว่าอาจเปิดคดีได้ใหม่หากพบหลักฐานใหม่ อัยการสูงสุดไม่ได้ขยายความหรืออธิบายสาเหตุ รองโฆษกตำรวจปฏิเสธว่าทรัพย์สินของตระกูลอยู่วิทยามีส่วนในการตัดสินใจที่จะยกเลิกข้อกล่าวหา

ในช่วงเวลาที่ผู้คนหมดหวังกับการต่อสู้กับความไม่เป็นธรรมในคดีนี้ พันตำรวจตรี ชวลิต เลาหอุดมพันธ์ สมาชิกสภาผู้แทนราษฎร พรรคก้าวไกล (อดีตพรรคอนาคตใหม่) เป็นผู้ออกมาแถลงข่าวยืนยันการกระทำผิดของนายวรยุทธ์ในคดีนี้เป็นคนแรกด้วยหลักการทางวิทยาศาสตร์ที่ไม่สามารถถูกโต้แย้งได้ และการที่สามารถยืนยันรายละเอียดต่าง ๆ ในประเด็นท่าทางการชน และอัตราเร็วได้ เนื่องจากในปี 2555 เขาเป็นผู้ร่วมตรวจพิสูจน์คดีนี้เองกับมือ หลักฐานแน่นขนาดนี้ สั่งไม่ฟ้องได้อย่างไร โดยในวันถัดมามีเอกสารคำสั่งไม่ฟ้องของอัยการเปิดเผยออกสู่สาธารณะ มีประเด็นพยานเท็จที่นำเข้าสำนวนอย่างไม่ชอบมาพากลและให้การขัดกับหลักฐาน และการคำนวณอัตราเร็วโดยนักวิชาการระดับรองศาสตราจารย์จากมหาวิทยาลัยเทคโนโลยีพระจอมเกล้าพระนครเหนือ ที่คำนวณอัตราเร็วของนายวรยุทธได้ไม่เกิน 80 กิโลเมตรต่อชั่วโมง พันตำรวจตรี ชวลิตฯ ก็ให้สัมภาษณ์ชี้แจงด้วยหลักฐานและวิทยาศาสตร์ เพื่อหักล้างพยานเท็จและหักล้างการคำนวณอัตราเร็วที่ผิดอย่างสิ้นสงสัย

วันที่ 27 กรกฎาคม 2563 พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ สั่งสอบสวนภายในถึงความไม่ชอบมาพากลของคดีนี้

อ้างอิง
-------

1. ↑  "Red Bull heir enjoys jet-set life 4 years after hit-and-run". Associated Press. 28 March 2017. สืบค้นเมื่อ 3 April 2017.
2. ↑  Head, Jonathan (2 April 2017). "The untouchable Red Bull heir in Thailand". *BBC News*. สืบค้นเมื่อ 3 April 2017.
3. ↑  Hunter, Brad (2017-03-30). "Spoiled brat Red Bull heir wins new delay". *Toronto Sun*. สืบค้นเมื่อ 6 May 2017.
4. ↑  Rithdee, Kong (2017-04-01). "'Boss' Strides Atop Pyramid of Justice". *Bangkok Post*. สืบค้นเมื่อ 6 January 2018 – โดยทาง Pressreader.
5. ↑  Murdoch, Lindsay (1 April 2017). "Red Bull heir Vorayuth Yoovidhya stonewalls prosecutors years after alleged hit-and-run". *Sydney Morning Herald*. สืบค้นเมื่อ 6 January 2018.
6. ↑  "Red Bull heir may face manslaughter charge". *The Nation*. 2012-09-05. คลังข้อมูลเก่าเก็บจากแหล่งเดิมเมื่อ 2022-06-05. สืบค้นเมื่อ 6 January 2018.
7. ↑  ญาติ เพื่อนตำรวจร่วมไว้อาลัย ด.ต.วิเชียร - สตช.ปูนบำเหน็จให้เป็น ร.ต.อ.​
8. ↑  "'Boss' leaves private jet in Singapore". *Bangkok Post*. 5 May 2017. สืบค้นเมื่อ 9 May 2017.
9. ↑  "Wanted Thai Red Bull heir Vorayuth 'not in Singapore'". *BBC*. 4 May 2017. สืบค้นเมื่อ 6 May 2017.
10. ↑  "Thailand police get arrest warrant for Red Bull heir". *Al Jazeera*. 28 April 2017. สืบค้นเมื่อ 1 May 2017.
11. ↑  "Fugitive Red Bull heir abandons private jet, disappears". *CBC News*. Reuters. 4 May 2017. สืบค้นเมื่อ 4 May 2017.
12. ↑  "Thailand revokes fugitive Red Bull heir's passport". *ABC*. 6 May 2017. สืบค้นเมื่อ 9 May 2017.
13. ↑  Harmer, Jerry. "Interpol Arrest Notice Issued for Fugitive Red Bull Heir". *Time*. AP. คลังข้อมูลเก่าเก็บจากแหล่งเดิมเมื่อ 29 สิงหาคม 2017. สืบค้นเมื่อ 30 สิงหาคม 2017.
14. ↑  "Vorayuth's passport revoked, but location unknown". *Bangkok Post*. 5 May 2017. สืบค้นเมื่อ 5 May 2017.
15. ↑  CNN, Kocha Olarn. "All charges dropped against Red Bull heir accused in death of police officer, Thai Police say". *CNN*.
16. ↑  Ngamkham, Ngamkham; Sattaburuth, Aekarach (2020-07-25). "Public fury as 'Boss' allowed to walk free". *Bangkok Post*. เก็บจากแหล่งเดิมเมื่อ 2020-07-27. สืบค้นเมื่อ 27 July 2020.
17. ↑  @toptrendthai (July 24, 2020). "Twitter Trend" (ทวีต) – โดยทาง ทวิตเตอร์.
18. ↑  "Thai Red Bull distances itself from hit-and-run case as boycott calls grow". *CNA* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2020-09-23. สืบค้นเมื่อ 2020-07-27.
19. ↑  "Thailand urged to clarify reasons for dropping charge against Red Bull heir". *The Star*. สืบค้นเมื่อ 2020-07-27.`{{cite web}}`: CS1 maint: url-status (ลิงก์)
20. ↑  "Thailand drops charges in Red Bull heir case that stirred anger about impunity". *Reuters*. 23 July 2020. สืบค้นเมื่อ 24 July 2020.
21. ↑  "ส.ส.ก้าวไกล ลั่น "คดีบอส อยู่วิทยา" ตอนเป็นตำรวจเก็บหลักฐานเองกับมือ ข้องใจสั่งไม่ฟ้อง". *www.sanook.com/news*.
22. ↑  "Police panel to look into 'Boss' case in 15 days". *Bangkok Post*. 27 July 2020. เก็บจากแหล่งเดิมเมื่อ 2020-07-27. สืบค้นเมื่อ 27 July 2020.

แหล่งข้อมูลอื่น
---------------

* เปิดไทมไลน์ชวนสงสัย หลังอัยการสั่งไม่ฟ้องทุกข้อหา ‘บอส อยู่วิทยา’ ขับรถชนตำรวจตาย


วิกิซอร์ซมีเอกสารต้นฉบับในเรื่องนี้: ***การเสียชีวิตของวิเชียร กลั่นประเสริฐ***